Приложение № 7 към Условията за изпълнение

**Документи за авансово плащанe**

1. Искане за авансово плащане (по образец, утвърден от изпълнителния директор на ДФЗ и публикуван на електронната страница на ДФЗ).
2. Безусловна и неотменима банкова гаранция или запис на заповед „без протест“ и „без разноски“ издадена от публичноправен орган, в полза на ДФЗ и по образци, утвърдени от изпълнителния директор на ДФЗ и публикувани на електронната страница на ДФЗ, в размер 100 на сто от стойността на авансовото плащане и със срок на валидност:

* равен на срока за изпълнение на стратегията за ВОМР, посочен в споразумението/административния договор за дейностите за управление, мониторинг и оценка на стратегията и нейното популяризиране, удължен с 12 месеца при заявено авансово плащане еднократно за периода в размер до 20 на сто от стойността на публичната помощ за разходите за дейностите по управление, мониторинг и оценка на стратегията и нейното популяризиране, одобрени за съответната стратегия – за ползватели МИГ;
* една година, удължен с 12 месеца при заявено годишно авансово плащане в размер до 50 на сто от стойността на определените средства за съответната година в приложение към административния договор за дейностите за управление, мониторинг и оценка на стратегията и нейното популяризиране – за ползватели МИГ.

1. Безусловна и неотменима банкова гаранция или запис на заповед „без протест“ и „без разноски“ издадена от публичноправен орган, в полза на ДФЗ и по образци, утвърдени от изпълнителния директор на ДФЗ и публикувани на електронната страница на ДФЗ, в размер 100 на сто от стойността на авансовото плащане и със срок на валидност, равен на срока за изпълнение на одобреното проектно предложение, посочен в административния договор, удължен с 12 месеца (при бенефициенти читалища).
2. Безусловна и неотменима банкова гаранция в полза на ДФЗ по образец, утвърден от изпълнителния директор на ДФЗ и публикуван на електронната страница на ДФЗ, в размер 100 на сто от стойността на заявеното авансово плащане и със срок на валидност, равен на срока за изпълнение на одобреното проектно предложение, посочен в административния договор, удължен с 12 месеца (при бенефициенти ФЛ, ЮЛ или местно поделение на вероизповеданията).
3. Декларация съгласно Приложение № 2 от Условията за изпълнение (за липса на основания за отстраняване) *(подава се само в случаите, когато са настъпили промени във вече декларираните обстоятелства).*
4. Удостоверение за банкова сметка, ако няма посочена в административния договор.
5. Удостоверение от обслужващата банка за IBAN номера на банковата сметка 7443 на общината (или общински разпоредител с бюджет) - бенефициент по проекта, предвидена за получаване и разходване на средства от европейските земеделски фондове, администрирани от Държавен фонд „Земеделие”. В случай че тези средства и плащания на общината (общинския разпоредител с бюджет) са включени в системата на единна сметка и СЕБРА, се издава удостоверение за IBAN номера на съответната транзитна сметка, предвидена за тези средства и за десетразрядния код в СЕБРА на бенефициента, чрез който ще се извършват плащанията за сметка на тези средства (при бенефициент община).
6. Удостоверение за наличие или липса на задължения по Закона за местните данъци и такси от съответната община по седалището на бенефициента (не се изисква от ползватели със седалище на територията на Столична община, както и от ползватели общини и местни поделения на вероизповеданията).
7. Решение на общинския съвет, одобряващо поемането на дълг, или решение на общинския съвет за одобряване на запис на заповед (важи, когато представеното обезпечение е запис на заповед).
8. Извлечение от счетоводната система, доказващо осчетоводяване по сметка 9299 „Други кредитори по условни задължения“ на поетия дълг чрез запис на заповед (при представено обезпечение запис на заповед).